אריאל רוט

אריאל רוט (ט"ז בתמוז תש"ג, 19 ביולי 1943 - כ"ז באלול תשנ"ט, 18 בספטמבר 1998) היה מהנדס ישראלי וחתן פרס ביטחון ישראל.

ביוגרפיה 
רוט נולד בעפולה וסיים את לימודיו בתיכון "אורט" בנתניה במגמת חשמל. בשנת 1960 התגייס לצה"ל ושירת כקשר בחיל הקשר וכאלחוטן בחיל השריון. לאחר שירותו הוא המשיך לעסוק בתחום הקשר והאלקטרוניקה, בהם עסק כתחביב משנות ילדותו, ולמד לימודי הנדסת חשמל בפקולטה להנדסת חשמל בטכניון, אותם סיים בשנת 1969. במקביל ללימודיו הוא הועסק כטכנאי ברשות הדואר ובתחנת הרדיו "קול ישראל".

בשנת לימודיו האחרונה התקבל רוט לשירות הביטחון הכללי והיה ממקימי יחידת הטכנולוגיה במסגרתו. בשנות עבודתו הוא עסק בפיתוח מכשור תקשורת, מחשבים ואלקטרוניקה ובאבטחת מידע ובשנת 1985 זכה על פועלו בפרס ביטחון ישראל. במהלך שנים אלו הוא למד לימודי תעודה במדעי המחשב באוניברסיטת תל אביב והיה מראשי אגודת חובבי הרדיו.

רוט נפטר לאחר מחלה בשנת 1998.

קישורים חיצוניים
 קורות חייו באתר שירות הביטחון הכללי

בוגרי אורט יד ליבוביץ
בוגרי הטכניון - מכון טכנולוגי לישראל
אנשי השב"כ
זוכי פרס ביטחון ישראל: עובדי שירות הביטחון הכללי
מהנדסי חשמל ישראלים
ישראלים שנולדו ב-1943
ישראלים שנפטרו ב-1998